*Centrálne číslo zmluvy*

**SPONZORSKÁ ZMLUVA**

**Mesto Trnava**

Sídlo: Hlavná 1, 917 71 Trnava

Štatutárny zástupca: JUDr. Peter Bročka, LL.M., primátor mesta

IČO: 00 313 114

DIČ: 2021175728

**na strane jednej** (ďalej aj ako „**príjemca**“)

**a**

**....................................................**

Sídlo: ....................................................

Štatutárny zástupca: ....................................................

Zápis: ....................................................

IČO: ....................................................

DIČ: ....................................................

**na strane druhej** (ďalej aj ako „**sponzor**“ a spoločne aj ako „**zmluvné strany**“)

uzatvárajú v zmysle § 51 a § 628 a nasl. zákona č. 40/1964 Zb. – Občianskeho zákonníka v znení neskorších predpisov (ďalej aj ako „Občiansky zákonník“) túto

**sponzorskú zmluvu**

**I.**

Touto zmluvou sa sponzor zaväzuje bezodplatne odovzdať do majetku príjemcu sponzorský dar a príjemca sa zaväzuje prijať ponuku sponzora na bezodplatný prevod vlastníckeho práva k sponzorskému daru za podmienok dohodnutých v tejto zmluve a vo Výzve na predloženie sponzorských ponúk zo dňa ....................... v platnom znení (ďalej aj ako „Výzva“).

**II.**

1) Sponzorským darom sa v zmysle tejto zmluvy rozumejú:

1. nové elektrobicykle v počte .......... ks (farebné prevedenie: RAL 1026 – predná vidlica, box, RAL 9005 – rám) s príslušenstvom (súčasťou každého elektrobicykla je 1 ks batérie, 1 ks náhradnej batérie a 2 ks reklamných plôch určených na umiestnenie polepu v zmysle požiadaviek sponzora), kompatibilné so systémom na vypožičiavanie elektrobicyklov prevádzkovaným Mestom Trnava, vrátane uhradených licenčných poplatkov za elektrobicykle v súlade s podmienkami uvedenými vo Výzve na dobu 30 mesiacov (zmluvné strany sa môžu dohodnúť na predĺžení tejto doby na základe písomného dodatku k tejto zmluve), v celkovej hodnote ................ €, slovom ........................................... eur (a .................... centov),
2. nové náhradné diely a príslušenstvo k elektrobicyklom v celkovej hodnote ................ €, slovom ........................................... eur (a .................... centov).

Dopravu sponzorského daru na miesto odovzdania podľa požiadaviek príjemcu zabezpečuje sponzor na vlastné náklady.

2) Sponzor sa zaväzuje fyzicky odovzdať sponzorský dar príjemcovi na mieste odovzdania podľa požiadaviek príjemcu do 60 dní od podpisu tejto zmluvy alebo v inej lehote, ktorú sponzor písomne oznámi príjemcovi na základe podkladov od výrobcu, resp. predajcu bicyklov. Odovzdanie sa realizuje na základe preberacieho protokolu podpísaného obidvomi zmluvnými stranami, ktorým sponzor zároveň postupuje na príjemcu všetky práva a nároky zo záruk k sponzorskému daru. Preberací protokol sa vyhotovuje v dvoch rovnopisoch, z ktorých sponzor dostane jeden rovnopis a príjemca dostane jeden rovnopis.

3) Sponzor vyhlasuje, že sponzorský dar zodpovedá požiadavkam príjemcu uvedeným v tejto zmluve a vo Výzve, nevykazuje žiadne zjavné vady, nepochádza z trestnej činnosti a nemá žiadne právne obmedzenia, najmä nie je zaťažený žiadnym záložným právom. Príjemca v nadväznosti na vyhlásenie sponzora podľa predchádzajúcej vety vyhlasuje, že po oboznámení sa s právnym a faktickým stavom sponzorského daru a za predpokladu dodržania podmienok dohodnutých v tejto zmluve a vo Výzve sponzorský dar prijme.

4) Bezodplatný prevod vlastníckeho práva k sponzorskému daru špecifikovanému v ods. 1 tohto článku zmluvy zo sponzora na príjemcu nastáva dňom podpísania preberacieho protokolu k sponzorskému daru.

5) Sponzor vyhlasuje, že v prípade vzniku daňových povinností v súvislosti s plnením podľa tejto zmluvy (napr. podľa zákona č. 595/2003 Z. z. o dani z príjmov v znení neskorších predpisov, zákona č. 222/2004 Z. z. o dani z pridanej hodnoty v znení neskorších predpisov a pod.) si tieto povinnosti vysporiada sám.

**III.**

1) Zmluva sa môže meniť a dopĺňať len písomne formou očíslovaných dodatkov na základe dohody zmluvných strán.

2) Zmluva nadobúda platnosť dňom jej podpísania zmluvnými stranami a týmto dňom sú zmluvné strany viazané svojimi prejavmi vôle. Zmluva nadobúda účinnosť dňom nasledujúcim po dni jej zverejnenia na webovom sídle Mesta Trnava, ktorým je internetová stránka mesta Trnava.

3) Zmluvné strany vyhlasujú, že ich zmluvné prejavy sú dostatočne zrozumiteľné a určité, slobodné a vážne, zmluvná voľnosť nie je obmedzená a právny úkon je urobený v predpísanej forme.

4) Vzťahy súvisiace s touto zmluvou, ktoré ňou nie sú upravené, sa budú riadiť príslušnými ustanoveniami Občianskeho zákonníka.

5) Zmluvné strany s obsahom tejto zmluvy po prečítaní súhlasia a vyhlasujú, že obsahu zmluvy porozumeli a zmluvu neuzatvárajú v tiesni ani za nápadne nevýhodných podmienok, čo potvrdzujú svojimi vlastnoručnými podpismi.

6) Zmluva je vyhotovená v štyroch rovnopisoch, z ktorých príjemca dostane tri rovnopisy a sponzor dostane jeden rovnopis.

7) Zmluva bola zverejnená dňa ........................

V Trnave dňa ........................ V ........................ dňa ........................

Za príjemcu: Za sponzora:

.................................................. ..................................................

Mesto Trnava

JUDr. Peter Bročka, LL.M.

primátor mesta